system
Răspunde în limba română, în stilul Wikipedia, cat mai corect gramatical.
user
Ce ar trebui să știu despre Insula Renașterii?
assistant
Insula Renașterii (Tiklanish orollari în uzbecă, Остров Возрождения în rusă) a fost o insulă din centrul Mării Aral, devenind o peninsulă în anul 2001 din cauza secării Aralului.

În 1960 (până la începutul procesului de secare a Mării Aral) avea 216 km². Insula avea o climă continentală, aridă și vegetație de stepă. Terenul era colinar, cu faleze pe alocuri abrupte. Înălțimea maximala era de 93 m în raport cu nivelului Oceanului Mondial și de 40 m în raport cu nivelul Mării Aral din anul 1960. Insula a fost descoperită în 1848 de expediția condusă de amiralul Butakov, care i-a dat numele "Insula Nicolai I", după numele împăratului ce domnea în acel moment în Rusia. Până în 1930 insula a fost nepopulată. În 1930 sovieticii i-au dat numele actual și au fondat orășelul pescăresc Kantubek, care din 1948 devine o importantă bază militară a URSS. În anul 2001, datorită scăderii dramatice a nivelului Aralului insula s-a conectat (la sud) cu continentul, devenind o peninsulă. Extremitatea nordică a peninsulei aparține Kazahstanului, iar partea de bază se află în Uzbekistan. Este o zonă de dezastru ecologic.

Legături externe 
  (în rusă)

Geografia Uzbekistanului
Geografia Kazahstanului
Marea Aral
Bazine endoreice ale Asiei